ด่วน! “อย.” สั่งระงับฉีด “ซิโนแวก” บางรุ่น หลังกลายสภาพเป็นเจลใส
ด่วน! “อย.” สั่งระงับฉีด “ซิโนแวก” บางรุ่น หลังกลายเป็นเจลใส ชี้อาจเกิดจากกระบวนการเก็บรักษาและการขนส่งที่ไม่ได้มาตรฐาน
ด่วน! “อย.” สั่งระงับฉีด “ซิโนแวก” บางรุ่น หลังกลายเป็นเจลใส ชี้อาจเกิดจากกระบวนการเก็บรักษาและการขนส่งที่ไม่ได้มาตรฐาน
29 มิ.ย. 2564

รายงานข่าวจากกระทรวงสาธารณสุข เปิดเผยว่า สำนักงานคณะกรรมการอาหารและยา (อย.) ออกหนังสือแจ้งเตือนนายแพทย์สาธารณสุขจังหวัดและผู้อำนวยการโรงพยาบาล ถึงคุณภาพวัคซีน CoronaVac ของซิโนแวก รุ่นการผลิต C202105079 เลขทะเบียน 1C 3/64 (NBC) รุ่นการผลิต C202105079 วันที่ผลิต 10.05.2021 วันหมดอายุ 09.11.2021 มีลักษณะสารละลายของวัคซีนมีการรวมตัวเป็นเจลใสติดบริเวณด้านในของขวดวัคซีนและแจลดังกล่าวไม่หายไปหลังจากเขย่า ซึ่งจากรายงานผลเพียงในแหล่งฉีดวัคซีนบางแห่งเท่านั้น โดยระบุว่าหากพบลักษณะปัญหาดังกล่าว ขอให้ระงับการฉีดวัคซีนรุ่นการผลิตที่พบและแจ้งให้สำนักงาน อย.ทราบเพื่อดำเนินการต่อไป
สำหรับปัญหาดังกล่าวอาจเกิดจากกระบวนการเก็บรักษาและการขนส่งที่ไม่ได้ควบคุมอุณหภูมิให้เป็นไปตามที่ได้รับอนุมัติ คือ 2-8 องศาเซลเซียส ดังนั้น สำนักงาน อย. เห็นว่าควรให้แจ้งเตือนเฝ้าระวังการเก็บรักษาวัคซีนให้เป็นไปตามแนวทางการบริหารจัดการวัคซีนของกรมควบคุมโรคที่แนะนำให้เก็บวัคซีนซิโนแวกที่ชั้นกลางหรือชั้นที่ 2 ของตู้เย็น และห่างจากจุดปล่อยความเย็น